
Në pajtim me dispozitat e Ligjit për Shërbimin Civil të Republikës së Kosovës, Ligji Nr. 03/ L -149, Rregullore   
Nr. 02/2010 për Procedurat e Rekrutimit në Shërbimin Civil të Republikës së Kosovë,  si dhe Rregullore Nr. 
21/2012 për Avancimin në Karrierë të Nëpunësve Civil , Ministria e Tregtisë dhe Industrisë shpallë:
                                                      
                                              REKRUTIM  I  BRENDSHËM
                                                                                                                     
Institucioni:                                           Ministria e Tregtisë dhe Industrisë

                                                Drejtoria e Përgjithshme e Akreditimit të Kosovës


Titulli i vendit të punës:         Menaxher i Cilësisë
Koeficienti / 9
Nr. i Referencës:  MTI/ 4
Numri i zyrtarëve që do të pranohen: 1
Vendi: Prishtinë                                                                                                                         Datë: 11.03.2019              
                      ______________________________________________________________________________________
    Detyrat dhe përgjegjësitë:
· Harton procedurat e nevojshme për sistemin e menaxhimit dhe ndihmon Drejtorin e Përgjithshëm në caktimin e objektivave dhe zhvillimin e planit të punës për përmbushjen e këtyre objektivave;
· Mbështet Drejtorin e Përgjithshëm në organizimin e punëve përmes ndarjes së detyrave tek të varurit, ofron udhëzime në drejtim të ofrimit të produkteve dhe shërbimeve më cilësore; 
· Ndihmon Drejtorin e Përgjithshëm në vlerësimin e proceseve dhe procedurave të brendshme dhe rekomandon ndryshime/përmirësime me qëllim të rritjes së efikasitetit dhe cilësisë së punës brenda DAK-ut; 
· Përgatitë Manualin e Cilësisë, procedurat teknike, procedurat e menaxhimit dhe format, në bashkëpunim me stafin e DAK-së si dhe menaxhmentin e lartë; 
· Vlerësimi në vazhdimësi performancen e sistemit të menaxhimit dhe përcaktimin e nevojave për përmirësim;
· Zhvillon dhe propozon politika në lidhje me akreditimin e  laboratorëve testues, kalibrues, trupave inspektues dhe certifikues dhe mbikëqyrë zbatimin e tyre;  
· Kryen edhe punë tjera në pajtim me qëllimin e vendit të punës të cilat mund të kërkohen kohë pas kohe nga mbikëqyrësi.






    Kualifikimet për këtë vend të punës:

· Diplomë universitare: Fakulteti Teknik, Ekonomik, Juridik, Shkencat Natyrore; 
· Së paku  4 vite përvojë pune;  
· Njohuri dhe përvojë substanciale në standarde dhe fushen e akreditimit;
· Aftësi komunikuese, negociuese dhe bindëse në menaxhim; 
· Shkathtësi në caktim të objektivave, planifikim të punës dhe analizë ; 
· Shkathtësi në udhëheqje dhe organizim të ekipit, aftësi për të menaxhuar një ekip ose grup punues;
· Shkathtësi kompjuterike të aplikacioneve të programeve (Word, Excel, Power Point, Access); 


Kushtet e pjesëmarrjes në rekrutim:

Të drejtë aplikimi kanë të gjithë zyrtarët e Ministrisë së Tregtisë dhe Industrisë, të cilët kanë zotësi të plotë për të vepruar, kanë shkollimin e lartë dhe kanë aftësinë profesionale për kryerjen e detyrave.

Kohëzgjatja e emërimit:

Nëpunësi i karrierës (përhershëm) Periudha provuese .Dymbëdhjetë (12) muaj.

Data e mbylljes së konkursit: 

[bookmark: _GoBack]18.03.2019.

Paraqitja e kërkesave

Formularët për aplikim mund të merren në recepcion të MTI-së, ose të tërhiqen nga web faqja e MTI-së, ku është bërë edhe shpallja e konkursit , në adresën www.mti-ks.org dhe dorëzohen në Divizionin e Burimeve Njerëzore, çdo ditë pune nga ora 8:00 -16:00 deri më: 18.03.2019. Për informata më të hollësishme mund të kontaktoni në nr. tel. 038-200 36-578. 

“Shërbimi Civil i Republikës së Kosovës, ofron mundësi të barabarta të punësimit për të gjithë shtetasit e Kosovës dhe mirëpret aplikacionet nga të gjithë personat e gjinisë mashkullore dhe femërore nga të gjitha komunitetet në Kosovë”.  

“Komunitetet jo-shumicë dhe pjesëtarët e tyre kanë të drejtë për përfaqësim të drejtë dhe proporcionalë organet e shërbimit civil të administratës publike,qendrore dhe lokale,siç specifikohet në Nenin 11, paragrafi 3të Ligjit Nr..03/L-149 mbi shërbimin Civil të Republikës së Kosovës”

 Kërkesat e pakompletuara si dhe kërkesat e dërguara pas datës së fundit nuk do të pranohen.
Për shkak të numrit të madh të kërkesave të pranuara,vetëm kandidatët e përzgjedhur në listën e ngushtë do  të kontaktohen.

